रयोको कुई की ओरिजिनल कृति
तहखाने के चटोरे
दाईओस और उसके दल ने वापस ज़मीन पर जाने का फ़ैसला किया।
मैं तुम लोगों को खोना नहीं चाहता!
तुम लोग…
उनके संबंधों की ताक़त फिर से साबित हो गई।
कुछ समय पहले…
क्या तुम जाग गए?
क्या तुम्हें कोई परेशानी महसूस हो रही है?
तुम काफ़ी ठीक लग रहे हो।
तुम में खून की कमी हो गई थी, इसलिए मैंने तुम्हें बकरी का खून चढ़ाया।
लेकिन यह अच्छा नहीं है।
तुम्हें वापस शहर जाना चाहिए।
अगर तुम पानी पर मरे हुए पड़े रहते, तो अब तक मछली का चारा बन गए होते।
तुम्हें तो उसका शुक्रिया कहना चाहिए जिसने तुम्हें पानी से बाहर निकाला।
क्या तुम्हें लगता है कि वह…
कुरो!
मैं ये गंध पहचानता हूँ।
एक एल्फ़, एक लंबा-आदमी, एक आधा-फुटिया और एक बौना।
वही लोग जो हमारा ख़ज़ाना ले गए थे।
मुझे उन्हीं पर शक था!
मुझे पुनर्जीवन शुल्क चाहिए।
मैं तुमसे केवल बकरी के पैसे लूँगा।
हाँ, अब याद आया।
हम पर मछली-मानवों ने हमला किया था और…
तो, हम फिर से मर गए थे।
इससे काम चल जाएगा।
क्या ये लोग एडवेंचरर हैं?
क्या तुम…
क्या?
कुछ नहीं।
चलो, नमारी।
हाँ, आ रही हूँ।
तुम एक बौने पर भी नज़रें डाल रहे हो?
तुम्हारा कोई स्तर नहीं है।
वैसे, मैंने अपने दोस्त कभी यह देखकर नहीं चुने हैं कि वे कितने लंबे हैं।
ऐसा है क्या?
हमारा राशन ग़ायब है!
उन्होंने दोबारा हमसे चुरा लिया होगा!
खाना।
उनकी हिम्मत कैसे हुई!
फिर से नहीं।
वे हमारा खाना ले गए पर हमारे पैसे छोड़ गए?
शायद उनका खाना ख़त्म हो गया होगा।
हद है, यार।
हमें उन्हें सबक सिखाना होगा।
हम क्या करें, कबरू?
हमारे पास और कोई चारा नहीं है।
वापस शहर चलते हैं।
क्या? सच में?
चोरों को पकड़े बिना?
हमारा राशन ख़त्म हो चुका है, तो हम आगे नहीं जा सकते।
चलो मान ही लेते हैं कि हम में कौशल की कमी है।
जैसा कि उन लोगों ने कहा,
हमें शुक्रगुज़ार होना चाहिए कि हमारी साँसें अब भी चल रही हैं।
अगर तुम्हारा यही फ़ैसला है, कबरू, तो मैं तुम्हारे साथ हूँ।
मैं भी।
अगर तुम वादा करो कि तुम उन चोरों को ढूँढ़ने के बारे में नहीं भूलोगे,
तो मैं तुम्हारी बात मानूँगी।
मैं तुमसे वादा करता हूँ, तीन।
कुरो तो मिककुबेरु की बात मानेगा।
इस अभियान के बाद हम बैंक के कर्ज़दार हो जाएँगे।
यहाँ कोहरा छा रहा है।
सब लोग, संभलकर…
यह कुदरती कोहरा नहीं है।
क्या कोई राक्षस इसे बना रहा है?
एक मछली-मानव?
ये कहाँ से आए?
धत्त तेरे की। मुझे लड़ना होगा।
यह ले!
यह कुल्हाड़ी को इस तरह चलाता है मानो किसी चीज़ की कटाई कर रहा हो…
मैं इसे अच्छे से जानता हूँ।
हाँ।
यह तो…
श्श्श!
सब ठीक है। शांत हो जाओ।
दैया, यह मैं हूँ।
यह कोहरा एक भ्रम जादू है।
हथियार को नीचे करके उलझन में जो खड़ा है वह कुरो है।
और जो हैरान खड़ा है वह होरोननु है।
जब एकदम से बहुत कुछ होता है तो वह सकपका जाता है।
और जिसने पहले हमला किया था वह मिककुबेरु होगा।
तब फिर, यहाँ सबसे बड़ा ख़तरा है…
तीन।
जैसा मुझे डर था, वह कोई मंत्र बोल रही है।
उसके पास हम सबको भस्म कर देने की ताक़त है।
एक जादूगर के मंत्रों को शांति से भंग करने का एक ही तरीका है…
तीनशा।
क्या तुम देख रही हो? यह एक भ्रम है।
अफ़सोस कि यह एक राक्षस के रूप में है।
तो अब, हम इस भ्रम वाले कोहरे के जादू को कैसे तोड़ें?
यह वाला तो वह नहीं है।
मंत्र पढ़ने वाला हथियार से हमला नहीं करेगा।
वे दूर से ही नज़र रखेंगे।
वह वाला!
क्या?
तुमने हमें पकड़ लिया।
हम आत्मसमर्पण करते हैं।
उसे जाने दोगे क्या?
ये लोग…
ये तो वही लाश उठाने वाले हैं जिनसे हम ऊपरी मंज़िल पर मिले थे!
यह मुलाकात कोई इत्तेफ़ाक नहीं है, है ना?
तुम हमारा पीछा कर रहे थे ना?
तुम्हारा क्या मतलब है?
निचली मंज़िलों में से लाशें उठाने के ज़्यादा पैसे मिलते हैं,
द्वीप की सब्सिडी की बदौलत।
हम हमारे लुटे हुए ख़ज़ाने को वापस पाने के लिए उत्सुक थे
और उस मंज़िल में घुस गए जिसके लिए हम तैयार नहीं थे।
उन्हें बस आराम से हमारा पीछा करना था,
ज़्यादा पैसे देने वाली लाशों के लिए।
ओह।
इतना घटिया खेल।
पर तुम लोग कुछ ज़्यादा ही धीमे चल रहे थे।
जब तक तुमने हमें ढूँढ़ा, हमें पहले ही पुनर्जीवित कर दिया गया था
और हम वापस ज़मीन की ओर जा रहे थे।
तुमने उत्तेजित होकर, घातक तरीकों का इस्तेमाल किया।
तुमने हमें आपस में लड़वाने के लिए जादू किया।
कुछ हद तक सही समझे।
असल में, अच्छा रहता अगर तुम अपने चोरों से मिल लिए होते
और उनके साथ लड़कर एक दूसरे को मार डालते।
लेकिन कितना निराशाजनक है।
हमने सोचा नहीं था कि तुम इतनी जल्दी राक्षसों के हाथों मारे जाओगे।
तुम…!
साथी एडवेंचररों से चोरी करना और उन पर हमला करना गंभीर अपराध है।
मैं इसकी सूचना द्वीप के स्वामी को दूँगा।
हम एक सौदा कर लें तो कैसा रहेगा?
खाली हाथ वापस जाने से तुम्हें घाटा होगा।
हमारे दो साथी वहाँ मरे हुए पड़े हैं।
उन्हें पुनर्जीवन कार्यालय में ले जाओ।
तुम्हें इससे अच्छा पैसा मिल जाएगा।
वे बस बेहोश हुए हैं।
मैं गवाही दूँगा कि उन पर मछली-मानवों ने हमला किया था।
हमारा हिस्सा होगा…
देखते हैं, 40…
नहीं, 30 प्रतिशत से काम चल जाएगा।
क्या कहते हो?
तुम्हारे लिए बुरा सौदा नहीं है।
ठीक है। सौदा पक्का।
कबरू…
कमीने कहीं के!
मुझे हैरानी नहीं हुई।
यह हमारा कबरू है!
इंसानों को मारना वाक़ई बहुत आसान है।
लंबा-आदमी, बौना, नोमे, उन सभी के कमज़ोर अंग समान हैं।
यहाँ तक कि उनकी चाल भी एक सी हैं।
अगर राक्षस भी वैसे ही होते, तो चीज़ें बहुत आसान हो जातीं।
कुरो, तुम जाकर मिककुबेरु को ढूँढोगे?
हाँ!
कबरू।
हम इसका क्या करें?
प्लीज़ मुझे जाने दो।
मुझे कुछ नहीं पता था!
तुम्हें कोई परवाह नहीं तहखाने के शाप को तोड़ने की
या राक्षसों को ख़त्म करने की।
ज़्यादा से ज़्यादा लोग दूसरों को लूटकर आसानी से जल्दी पैसा कमा रहे हैं।
इस तरह तो, भले लोग द्वीप छोड़कर चले जाएँगे।
इसीलिए मैं तुम जैसे लोगों को माफ़ नहीं कर सकता।
प्लीज़ ऐसा मत करो।
कबरू।
मैंने जो पहले किया उसके लिए माफ़ करना।
मुझे बस वही तरीका समझ में आया।
तुम क्या बात कर रहे हो?
मुझे नहीं पता, और पता करना भी नहीं है।
शुक्र है।
मैं उतावला हो रहा हूँ, और हम ज़्यादा आगे भी नहीं बढ़ पा रहे हैं।
तुमने सही कहा।
और हमारा उतावलापन हमें यहाँ ले आया।
यह बहुत बुरा है।
क्या तुम कभी-कभार थोड़ा हौसला नहीं बढ़ा सकती हो?
चिकनी चुपड़ी बातों का कोई फ़ायदा नहीं होगा।
यह हमारी क्षमताओं की सच्चाई है।
द्वीप का स्वामी तो तहखाने को बस एक फ़ायदेमंद गड्ढे की तरह देखता है।
अगर इसका ख़ज़ाना ख़त्म भी हो जाए तो,
उसे लगता है कि वह राक्षसों की खाल और हड्डियों से पैसे कमा सकता है।
लेकिन सच तो यह है, अगर तहखाने को पूरी तरह खोज लिया गया तो कोई इसमें नहीं घुसेगा।
या तो इसलिए कि इस से पैसे नहीं कमा सकेंगे
या इसलिए कि फिर यह एडवेंचरर लोगों को उत्साहित नहीं करेगा।
गिने-चुने लोग ही यहाँ आएँगे।
राक्षस तहखाने से बाहर निकल जाएँगे और नागरिकों पर हमला करेंगे।
इसी तरह बहुत सी बस्तियाँ खंडहर बन चुकी हैं।
हमें जल्द ही तहखाने से शाप को हटाना होगा।
इस दुनिया में राक्षसों या तहखानों के लिए कोई जगह नहीं है।
हाँ।
मुझे भूख लगी है।
पुनर्जीवित किए जाने से भूख लगती है, है न?
कबरू!
उन लोगों के पास काफी कीमती चीज़ें थीं!
ठीक है।
उनका खाना ले लो, लेकिन बाकी सब झील में डाल दो।
क्या? तुम मज़ाक तो नहीं कर रहे?
अगर हमने उनकी कीमती चीज़ें लीं, तो हम में और उनमें क्या फ़र्क रहेगा।
एक बार यह काम हो जाए, तो हल्का खाना खाते हैं।
-अच्छी बात है। -अच्छी बात है।
एडवेंचरर लोगों का राशन नमकीन माँस
ब्रेड, वाइन, नट्स और सूखे फल
-चलो खाते हैं! -चलो खाते हैं!
स्वादिष्ट!
वे काफ़ी अच्छा खाना खाते हैं।
लाश उठाने वाले काफ़ी अच्छे पैसे कमाते हैं, हुह?
ख़ासकर अगर लाशों को बनाने और उन्हें वापस ले जाने वाले वे ही हों।
लेकिन क्या यह द्वीप के स्वामी की पकड़ में नहीं आएगा?
द्वीप से पुरस्कार का दावा करने के लिए एक स्क्रीनिंग प्रक्रिया है।
वे ज़रूर बड़े चालाक होंगे जो उससे बच गए।
या शायद वे हमारी सोच से कहीं ज़्यादा दलों से मिले हुए हैं।
कितनी बुरी बात है।
आख़िरकार, वे अपनी ही क़ब्र खोद रहे हैं।
क्या तुम द्वीप के स्वामी को बताओगे?
मुझे नहीं लगता कि स्वामी इसका कोई अच्छा हल निकालेगा।
दोनी जैसे नए लोगों को इससे ज़्यादा मुश्किल झेलनी पड़ेगी।
अगर उस बेवक़ूफ़ स्वामी का इतना वज़न बढ़ जाए कि वह फट पड़े।
तो फिर एल्फ़ झपटने आ जाएँगे।
एक बाँध की तरह उन्हें रोकने के लिए हमें अब भी उसकी ज़रूरत है।
ख़ैर, एक लंबा-आदमी, एक बौना, एक आधा-फुटिया और एक एल्फ़, हुह?
बात क्या है?
वह दल जिसने हम पर भूत भगाने का मंत्र फूंका था।
तुम्हारा मतलब वे ख़ज़ाने के चोर।
खाने के लुटेरे।
यहाँ ऐसे ज़्यादा दल नहीं हैं जिनमें कोई एल्फ़ हो।
हम ख़ास चीज़ों पर ध्यान देकर उन्हें पहचान सकते हैं।
तुम्हें लगता है वे दोनी और फ़ीऔनीरे हैं?
उनके तीसरी मंज़िल तक पहुँच पाने के बारे में कल्पना करना मुश्किल है।
और मुझे यह अजीब लग रहा है कि उनके दल में बस चार लोग हैं।
यह तो उनकी लापरवाही है।
तीन, होरोननु।
क्या तुमने इस भूत भगाने वाले जादू पर कुछ ध्यान दिया?
तुमने इसे अभी भी पहन रखा है?
मेरा मतलब, यह सबूत है।
मुझे ऐसे मंत्रों की जानकारी नहीं है।
मुझे देखने दो।
इससे पता चलता है, "ऑनर छात्र।"
यह ऐसा लगता है जैसे बिल्कुल किताब से पढ़कर किया हो।
और जिसने भी इसे किया उसे इसकी आदत नहीं थी।
वे किसी जादू के स्कूल के स्नातक भी हो सकते हैं।
सभी स्नातक किए हुए एक जैसे जादू ही करते हैं।
और इसमें कोई शक नहीं कि यह एक एल्फ़ का काम है।
जादू का स्कूल…
हम्म, जादू का स्कूल, हुह?
दिलचस्प।
क्या? क्या हुआ?
वैसे, मुझे अंदेशा है कि यह किसका दल हो सकता है।
यह बस एक अंदाज़ा है, लेकिन
अगर मैं सही हुआ तो ख़ुशी होगी।
बोल भी दो। नौटंकी बंद करो।
ख़ैर,
मुझे लगता है यह वही दल है जिसमें तोदेन भाई-बहन हैं।
तोदेन? तुम्हारा मतलब वे दोनों?
मुझे तो वे अपराधियों जैसे नहीं लगते?
तुम किस वज़ह से कह रहे हो?
पहली, अगर मुझे ठीक से याद है, बहन एक जादू के स्कूल की स्नातक है।
लेकिन भूत भगाने का मंत्र पढ़ने वाली एल्फ़ थी।
और वे दोनों भाई-बहन लंबे-आदमी हैं।
रूको, मुझे बात पूरी करने दो।
उनके दल में जो एल्फ़ थी वह बहन के काफ़ी क़रीब लग रही थी,
मानो कि वे बचपन की दोस्त हों।
तो मुझे लगा कि वे एक ही जादू के स्कूल से पढ़ी होंगी।
जादू के स्कूल के स्नातकों का यहाँ होना दुर्लभ है,
ख़ासकर जब वे एल्फ़ हों।
मुझे तो लगता है यह मुमकिन है।
लेकिन यह आगे बढ़ने के लिए काफ़ी नहीं है।
और, कुरो ने एक ही लंबे-आदमी की गंध सूंघी थी।
अगर वे भाई-बहन हैं, तो उसे दो की गंध आनी चाहिए थी।
तो क्या तुम यह कह रहे हो कि वे इसीलिए एक छोटे से समूह के साथ घूम रहे हैं?
बिल्कुल! भाई-बहन में से एक गुम हो गया,
और दल में इस बात पर असहमति हो गई कि उसे बचाने जाएँ कि नहीं।
मुझे ऐसा इसलिए लगता है क्योंकि हमने अभी उनके दल के एक पुराने सदस्य को देखा था।
उनमें इससे पहले भी उनके लक्ष्यों और आमदनी को लेकर झगड़े हुए थे।
और शायद इस घटना के बाद उनमें से कुछ ने दल छोड़ दिया।
अब हताश होकर, वे ख़ज़ाने और खाने की चोरी करने लगे हैं।
-मुझे भी तुम्हारी बात सही लगने लगी है। -है ना?
लेकिन कुरो, तुमने तो एक बौने की गंध आने का भी ज़िक्र किया था।
मैंने किया था। बौने की तेज़ गंध।
तो फिर यह अजीब है।
उनके साथ अब भी एक बौना क्यों होगा?
शायद उन्होंने किसी और को काम पर रख लिया।
उनके दल में और कौन-कौन है?
देखते हैं।
लंबे-आदमी तो हैं दाईओस, फ़ारिन,
और शायद शुरो, पूर्व का रहने वाला।
नमारी है, वह बौना जिसे हमने अभी देखा,
और एल्फ़ मारूशिरु।
मेरे ख़याल से आधे-फुटिए का नाम चिरूचाक्कू था।
यह मानते हुए कि यह तोदेन भाई-बहन का दल है,
उन भाई-बहन में से एक, और शुरो और नमारी भी चले गए।
और एक दूसरा बौना उनके साथ शामिल हो गया, मेरे ख़याल से।
समझी। तो वहाँ वह औरत नमारी थी।
तुम उसके बारे में कुछ जानती हो, दैया?
बस उसका नाम।
वह काफ़ी मशहूर है।
वह "हथियारों का डीलर" नाम से मशहूर एक आदमी की इकलौती बेटी है।
"हथियारों का डीलर"?
इस द्वीप पर हथियारों का व्यापार वही संभाला करता था।
लेकिन एक दिन, वह बहुत बड़ी रकम का ग़बन करते हुए पकड़ा गया और ग़ायब हो गया।
कहते हैं कि वह उन कारणों में एक है
जिनकी वज़ह से द्वीप का स्वामी अब बौनों को ग़लत समझता है।
उसकी वज़ह से बहुत से बौनों को परेशानी झेलनी पड़ीं।
मुझे भी।
कोई भी प्रतिष्ठित बौना उसके नक़्शे क़दम पर नहीं चलना चाहेगा।
इसलिए शायद वह एक प्रतिष्ठित बौना नहीं है।
मैंने जो गंध सूंघी थी वह तो बहुत तेज़ थी।
मैं इस लड़के चिरूचाक्कू के बारे में कुछ जानता हूँ।
वह एक अधेड़ उम्र का साथी है,
लेकिन ऐसे पेश आता है मानो इस द्वीप पर सभी आधे फुटिए लोगों का प्रतिनिधि है।
वह एक लालची आदमी है जो संघ के ज़रिये अनुबंध बनाने
और दलाली शुल्क भरने पर ज़ोर देता है।
मुझे उस सब में नहीं पड़ना, इसलिए उससे दूर ही रहता हूँ।
अगर उसे पता चला कि मैंने एक कोबोल्ड को काम पर रखा है,
तो पक्का मुझे गुस्से में बहुत सुनाएगा।
तुम ऐसा नहीं चाहोगे, है न?
तुम चाहते हो मैं तुम्हें काम पर रखूँ, है न?
मिककुबेरु मुझे खाना देता है।
मिककुबेरु एक अच्छा मालिक है।
मुझे यक़ीन है वह उससे मामूली तनख़्वाह में बहुत मेहनत करा रहा है।
होरोननु, तुम्हें इस तरह के अनुमान नहीं लगाने चाहिए।
ख़ैर, तीन, वह पूर्वी लंबा-आदमी तुम्हारे ही इलाके का है।
शायद तुम दोनों एक दूसरे को जानते हो।
ओह, प्लीज़।
बस इसलिए कि हम दोनों पूर्व के रहने वाले हैं हमें एक साथ मत जोड़ो।
प्रदेश के आधार पर, हमारी तो बोली भी एक नहीं है।
और शुरो नाम मेरे द्वीप से तो नहीं है।
तो फिर हो सकता है मेरे पास उसकी ज़्यादा जानकारी हो।
तोदेन के दल में भी वह कुछ अलग-अलग सा ही रहता था।
वह कुछ और पूर्वी लोगों के साथ द्वीप पर आया था,
फिर वह अकेले तोदेन के दल में शामिल हो गया।
उसे देखकर ऐसा लगा कि वह कोई मामूली आदमी नहीं था,
और ऐसा लगा कि वह अपना कौशल परखने के लिए तहखाने में जा रहा था।
लेकिन उसने दल छोड़ दिया, हुह?
वह मुझे देखने में ऐसा नहीं लगा जिसे पुरस्कारों या ख़तरों की चिंता हो।
क्या ऐसा हो सकता है कि दोनों भाई-बहन चले गए हों, और वह अब भी दल में हो?
नहीं, ऐसा नहीं लगता।
कबरू, तुम लोगों के बारे में इतनी बातों को याद रखते हो कि डर लगता है।
तुम इतने उत्साहित क्यों लग रहे हो?
क्योंकि यह मज़ेदार है। यह बहुत रोमांचक है!
इस द्वीप पर अनगिनत लोग हैं, सब के अपने-अपने मकसद हैं।
लेकिन जब उनके बिल्कुल अलग काम एक-दूसरे से टकराते हैं,
उससे एक ऐतिहासिक घटना घटती है जिसमें बहुत से लोग शामिल होते हैं।
मुझे तो लगा था कि यह बस एक उबाऊ चोरी का मामला है,
लेकिन मुझे लगता है कि कुछ दिलचस्प होने वाला है।
उम्मीद करता हूँ कि यह दल तोदेन भाई-बहन वाला ही दल हो।
क्योंकि अब तक लंबे समय से,
मैं उनका असली रंग देखने को बेताब था।
तुम्हें उनसे कोई नाराज़गी है या कोई और बात है?
ऐसा नहीं कि उन्होंने मेरे साथ ग़लत किया है।
अतीत में, दाईओस ने एक सोना-खुरचने वाले दल में अच्छा पैसा कमाया था।
लेकिन अपनी ज़्यादातर कमाई अपने उन साथियों के साथ
बाँट देता था जो किसी बीमारी या चोट की वज़ह से तहखाने में नहीं जा पाते थे।
वह तो नेक इंसान है।
हाँ, यह दिल छू लेने वाली कहानी है।
लेकिन अभी बात पूरी नहीं हुई।
उसके साथी बहुत पहले ही स्वस्थ हो गए थे, लेकिन उससे पैसे लेते रहे।
आख़िर में, वे कभी एडवेंचर पर नहीं लौटे
और अब द्वीप पर तस्करी का माल बेचते हैं।
"जो भी तहखाने के मालिक को हराएगा मैं सब कुछ उसे दे दूँगा।"
शायद इस देश के किसी राजा ने ऐसा ही कुछ कहा था।
कोई फ़र्क नहीं पड़ता अगर आप सच में सब कुछ हासिल कर सकें या नहीं,
यह तहखाना ख़ुद ही प्राचीन एल्फ़ लोगों द्वारा छोड़ी गई एक विरासत है।
मुझे यक़ीन है कि इसमें महत्वपूर्ण शक्ति है।
इसलिए मुझे लगता है कि यह उन भाई-बहन के हाथों में नहीं आना चाहिए।
वे संत नहीं हैं।
उन्हें लोगों की कोई परवाह नहीं है।
बिल्कुल द्वीप के स्वामी की तरह।
हम जानते हैं, कबरू।
हमारा मानना है कि तुम ही एक हो।
वह एक इंसान जो उस बेवक़ूफ़ स्वामी को भी निकाल कर बाहर कर सकता है।
लेकिन अगर तुम अभी भी इस इलाके में राक्षसों से जूझ रहे हो,
तो तुम्हें अभी लंबा सफ़र तय करना है।
तुम सही कह रहे हो।
तो फिर, हमें जल्दी निकलना चाहिए?
काश हम बिना किसी झमेले के वापस पहुँच जाएँ।
अरे! बाल-बाल बचे!
ब्लेड मछली!
उन्हें तुम्हारा ध्यान मत भटकाने दो!
देखकर चलो!
क्रैकन? नहीं, यह एक समुद्री साँप है!
तीन! पीछे हट जाओ!
जादू…
होरोननु!
मैं इस हालत में उसे नहीं पुकार सकता!
कुछ कह नहीं सकते कि क्या मिल जाए!
घबराओ मत।
अब तुम्हें ही कुछ करना है, कबरू।
यह ऐसा जीव नहीं है जो जटिल चाल चलता हो।
इसकी गति पर ध्यान दो, और इसकी ग्रीवा धमनी पर निशाना साधो।
रुको, इसकी ग्रीवा धमनी कहाँ है?
माफ़ करना।
इंयुतादे!
हमला!
छोटे मालिक, अब आपकी बारी!
छोटे मालिक!
वह असरदार था।
क्या आपका कवच टूट गया है?
नहीं।
आप थक गए होंगे।
कुछ खा लें तो कैसा रहेगा?
नहीं। आगे बढ़ते हैं।
हम छोटे मालिक का क्या करेंगे?
वह तो उस उत्तरी लड़की से पूरी तरह मोहित हो गए हैं।
इंयुतादे को भूख लगी है।
कबरू, तुम जख़्मी हो गए क्या?
प्लान बदल गया है।
यह दाइकोन के साथ पकाकर स्वादिष्ट लगेगा!
-यह बेवक़ूफ़ी है। -ज़रा सुनिए।
आपने मुझे वहाँ बचाया। शुक्रिया।
मैं कबरू हूँ।
क्या मैं आपका नाम पूछ सकता हूँ?
कोई बात नहीं।
हम बस यहाँ से गुज़र रहे थे।
अगर मैं ग़लत नहीं समझ रहा,
तो आपको एक औरत की तलाश है।
क्या तुम कुछ जानते हो?
जैसा मैंने सोचा था। बहुत दुख की बात है।
मैं आपकी मदद कर सकता हूँ
फ़ारिन तोदेन की आपकी खोज में।
रुक जाओ, कुरो!
तुमसे कहा था ना ऐसा मुँह मत बनाना?
यह डरावना लगता है!
तुम्हें हो क्या गया है?
और इस तरह, कबरू और उसके दल ने
एक बार फिर तहखाने की गहराई में जाने का फैसला किया।
अब
समय को वापस दाईओस और उसके दल पर लाते हैं,
उन्हें वापस जाने को सहमत हुए पूरे दो दिन बीत चुके हैं।
यह रास्ता तो बंद है।
एक और बंद रास्ता।
मुझे बहुत भूख लगी है।
मैं बहुत थक गई हूँ।
मुझे बहुत प्यास लगी है।
वे खो गए थे और मरने की कगार पर थे।
संवाद अनुवादक: प्रीति भारद्वाज